
Constantin-Tufan STAN, profesor la Scoala de Arte Frumoase 
„Filaret Barbu” din Lugoj şi profesor asociat la Facultatea de Muzică a 
Universităţii de Vest din Timişoara, s-a născut la Bocşa, jud. Caraş- 
Severin, în 13 februarie 1957. Este licenţiat al Conservatorului de Muzică 
„Ciprian Porumbescu” din Bucureşti, doctor în muzicologie al Academiei 
de Muzică „Gheorghe Dima” din Cluj-Napoca şi membru al Uniunii 
Compozitorilor şi Muzicologilor din România. A fost declarat Cetăţean de 
Onoare al comunei Belint (jud. Timiş), „pentru elaborarea cărților 
Rapsodia din Belint şi Corul din Chizătău, prin care a dus faima mişcării 
corale din comuna noastră în toată tara si peste hotarele ei”. A obținut 
premiul pentru istoriografie al UCMR pe anul 2009, pentru volumele 
Gyorgy Kurtág. Reîntoarcerea la matricea spirituală (Editura 
MediaMusica, Cluj-Napoca, 2009), Victor Vlad Delamarina si familia sa. Contribuţii biografice şi 
George Enescu în Banat (ambele apărute la Editura Eurostampa, Timişoara, 2009). 


Unul dintre primii muzicieni profesionişti bănățeni, Liviu Tempea, pianist-concertist 
autodidact în acest domeniu, puținele sale compoziții lasă totuşi să se întrevadă germenii unui 
evident talent), a fost un important animator al vieții muzicale bánátene gi transilvănene la 
începutul secolului XX, impunând valorile muzicii culte în cele mai diverse medii socio- 
culturale. Eruditia sa, o anumită distincție academică (exprimată, după Marea Unire, la 
Conservatorul de Muzică şi Artă Dramatică din Cluj, ca profesor la catedra de pian) i-au 
conferit aura unei personalităţi charismatice, reprezentative pentru dimensiunea manifestărilor 
culturale româneşti din Banat şi Transilvania. Ca în atâtea alte cazuri (există o adevărată 
pleiadă de compozitori ardeleni, formaţi la şcoala muzicală a lui Iacob Muresianu, peste 
numele cărora s-a aşternut implacabila uitare), Liviu Tempea a rămas un nume izolat în presa 
şi documentele de epocă. În acest context, reconstituirea biografiei sale, dar şi a 
remarcabilului său profil artistic a devenit o pasionantă aventură muzicologică, cu inedite 
conexiuni muzicale, istorice şi literare. 

Liviu Tempea s-a născut în 2 ianuarie 1860 la Lugoj, unde a urmat cursurile primare, 
gimnaziale şi liceale. A fost coleg de şcoală şi prieten apropiat cu loan Popovici-Bánáteanul şi 
Victor Vlad Delamarina. Tatăl său, losif Tempea, originar din Toracu Mare (azi în Serbia), 


preot şi profesor de limba şi literatura română la Timişoara, Caransebeş şi Lugoj, se afirmase 


75 


ca fondator al gazetei ,,.Desceptarea” (Lugoj, 25 XII 1879/6 I 1880 — 
7 IV 1881), una dintre primele publicaţii româneşti banatene, dar si 
ca autor al unor remarcabile studii şi manuale dedicate limbii 
române: Stilul şi poetica limbei române (Lugoj, 1882) şi Manual 
pentru topica, lirica şi didactica limbei române (Editura autorului, 
Lugoj, 1886). 

A beneficiat, din copilărie, de educaţia muzicală a lui Iosif 


Czegka, personalitate artistică marcantă a Lugojului din acea 


perioadă (dirijor al Reuniunii Române de Cântări şi Muzică), şi a lui Wilhelm Schwach, 
profesor de muzică la Gimnaziul de Stat lugojean. După absolvirea studiilor liceale a 
participat la emulatiile prilejuite de Adunarea Generală a Societăţii pentru Fond de Teatru 
Român (Lugoj, 29-30 septembrie 1888), prezentând la pian Thalia română, una din primele 
sale compoziții. 

A aprofundat studiul pianului la Akademie fiir Musik und darstellende Kunst din Viena 
cu profesorul Iulius Epstein. În perioada petrecută la Viena a audiat cursurile Facultăţii de 
Medicină, obţinând „absolutorul”, fără a-şi susține însă examenul de licenţă („rigurosul”). A 
făcut parte din comitetul de organizare a serbărilor dedicate Adunării Generale a ASTREI 
(Lugoj, 15/27-16/28 august 1896), prin care Banatul se afilia asociaţiei transilvănene. Cu 
prilejul emulării corale, desfăşurate în grădina „Concordiei”, Liviu Tempea a acompaniat la 
pian Corul din Chizătău (Fiii României de Gavriil Musicescu), iar în cadrul concertului festiv 
prezentat a doua zi, pe scena Teatrului Orăşenesc, de Reuniunea Română de Cântări şi 
Muzică, dirijată de lon Vidu, a interpretat Poloneza în mi bemol minor de Chopin. 
Acompaniamentul pianistic al corului din actul II al operei Otello de Verdi, opus care a 


10 La petrecerea organizată în 


premers intervenţia lui Tempea, a fost susținut de Elena Dobrin 
finalul adunării ASTREI, invitații au jucat, între altele, pe muzica Valsului ASTREI (compusă 
de Tiberiu Brediceanu) şi cea a Quadrilului ASTREI, creaţie a lui Liviu Tempea. 

După finalizarea studiilor academice (1896) s-a stabilit, pentru putin timp, la Bucuresti, 
unde a activat ca profesor particular de pian şi corepetitor, apoi a luat drumul Iaşului, unde i-a 
înmânat lui Gavriil Musicescu o scrisoare de recomandare din partea tribunului lugojean 
Coriolan Brediceanu. În capitala moldavă, Tempea intenţiona continuarea studiilor la 


Conservatorul de Muzică şi Declamatiune, dar şi frecventarea cursurilor Facultății de 


Medicină. Prin intermediul lui Şt. O. Iosif a făcut cunoştinţă cu prinţul Leon Ghika, care, in 


1% Ziarul „Dreptatea”, Timişoara, anul III, nr. 197, anul 1896, nr. 2. 

anul 1897, l-a invitat la Dumbrăveni, moşia sa din ţinutul Botoşanilor, domeniu care includea 
şi satul Ipotești". La Dumbrăveni, ipotetic loc al naşterii lui Mihai Eminescu — potrivit 
mărturiei unui camerdiner al familiei Balş (fosta proprietară a moşiei), care l-ar fi văzut pe 


a y înfiinţat un cor mixt táránesc, una 


prunc ,,purtat de bátránul pe brate, ca copil in fase 
din primele formaţii muzicale româneşti de acest gen din Bucovina. 

După un scurt popas la Cluj (în urma decesului fratelui său), unde a fondat un cor 
studenţesc, în toamna anului 1897 s-a îndreptat spre Viena pentru a obține un atestat care să 
confirme audierea cursurilor Facultăţii de Medicină, ceea ce i-ar fi permis accesul la 
examenul de licenţă. Anul următor (1898) s-a reîntors la Bucureşti, unde a continuat vechile 
preocupări artistice, atras însă şi de studiile medicale. Aici este posibil să fi avut contacte cu 
Constantin Rădulescu jr., strălucit medic chirurg la Spitalul „Eforiei”, unchiul fostului său 
coleg şi prieten din copilărie Victor Vlad Delamarina, colaborator al lui Corneliu Diaconovich 
în elaborarea Enciclopediei Române. În capitala României pulsa o intensă viata culturală, 
întreținută de o întreagă pleiadă de personalități culturale din Banat şi Ardeal: Aurel C. 
Popovici (profesor de limba germană şi engleză), loan Slavici (directorul Institutului 
„Oteteleşanu”), George Coşbuc (Casa Scoalelor), Ion Bianu (Biblioteca Academiei), St. O. 
Iosif, Ilarie Chendi, Zaharia Bârsan ş.a. Liviu Tempea a continuat preocupările din 
Dumbrăveni, fondând o corală bărbătească (unica, la acea dată, în Bucureşti), în care a 
cooptat, în exclusivitate, intelectuali bănăţeni şi ardeleni, asa-numitii „pribegi ai idealului 


naţional”!!? 


. „Pribegii”, refugiați la Bucureşti după Procesul Memorandului, se întâlneau de 
două ori pe săptămână la berária ,, Wilhelm” (pe strada Edgar Quinet, vizavi de Capşa, lângă 
farmacia „Brus”), unde repetau cu ajutorul unui armoniu închiriat. Printre corişti se aflau: 
Preda (viitor director al Fundaţiei „Vasiliu Bolnavu”), Petrescu-Sadea (director la Fabrica de 
ciocolată „Zamfirescu”), Remus Caracaş (director la o şcoală comercială), Gheorghe Demeter 
(interpret la Ministerul de Externe), Valeriu Tecontie (tipograf, traducător şi editor al lui 
Eminescu în limba germană), Ilarie Chendi, Zaharia Bârsan, gazetarul Gheorghe Stoica, Petre 


Ciorogariu (institutor, profesor de limba germană şi muzician originar din Vărădia, jud. 


mo Prinţul Leon Ghika, fost deputat, era un poet apreciat în cercurile literare frantuzesti pe care obişnuia să le 
frecventeze (v. Comitetul comemorării — Galaţi, Omagiu lui Mihail Eminescu, cu prilejul a 20 ani de la moartea 
sa. 15 ianuarie 1850, 16 iunie 1889, 16 iunie 1909, volum coordonat de Corneliu Botez, Atelierele Grafice 
„Socec et Co.”, Societate anonimă, Bucureşti, 1909). Familiarizat cu creaţia poeţilor bănăţeni, prințul a tradus în 
limba franceză poemul La groapă de Joan Popovici-Banateanul (publicat în „Tribuna”, Sibiu, anul V, nr. 7, 
1888), pe versurile căruia Tempea compusese un lied. 

1! Episod rememorat de Tempea în memoriile sale; v. Liviu Tempea, Semănătorul. Postumele lui Eminescu, în 
„Dacia”, Timişoara, anul V, 1943, nr. 29, p. 2. 

112 Liviu Tempea, Pribegii idealului national — Soarele románismului la Bucureşti răsare — Amintiri, în „Dacia”, 
Timişoara, anul V, 1943, nr. 12, p. 6. 

Caras-Severin)'!? ş.a. George Coşbuc asista frecvent la desfăşurarea repetitiilor, acestea 
devenind un pretext pentru întâlnirea oamenilor de litere bănăţeni şi ardeleni. În 1899, de 
Lăsata Secului, corala lui Liviu Tempea a susținut primul său concert, la sala „Opler”, 
beneficiind şi de sprijinul Ligii Culturale. 

În acei ani, la Bucureşti activau două coruri mai importante: Corul Mitropoliei, dirijat 
de profesorul Nicolae Bănulescu, şi corul de la biserica „Domnița Bălaşa”, condus de basul 
Teodorescu, unde evoluau unii dintre cei mai buni cântăreţi vocali, între care N. Corfescu şi 
Bonciu. Ambele formaţii corale, aflate sub direcţia lui Eduard Wachmann, directorul 
Conservatorului, ofereau credincioşilor şi melomanilor bucureşteni, săptămânal, Liturghia şi 
alte cântări sacre, dar, în acelaşi timp, participau şi la ceremoniile oficiale la care erau prezenți 
membrii guvernului şi reprezentanţii Palatului Regal. După pensionarea lui Wachmann, 
conducerea celor două coruri a fost preluată de D. G. Kiriac, care, în paralel, dirija şi un grup 
coral la şcoala ,Carmen”. La repetițiile acestui grup coral era invitat sá asiste şi Liviu 
Tempea. La propunerea unor corişti (Petrescu-Sadea, Petre Ciorogariu s.a.), corala 
bărbătească a bánátenilor şi ardelenilor (care activa în localul Ligii Culturale, în spatele 
Bisericii Albe) a fuzionat cu grupul lui Kiriac, Tempea urmând să funcționeze în calitate de 
pianist-corepetitor' **. Referindu-se la aportul său la constituirea şi consolidarea Societăţii 
Corale „Carmen”, L. Tempea scria: „La concertele corului [Reuniunea Română de Cântări şi 
Muzică din Lugoj, dirijată de lon Vidu], de câte ori le-am dat concursul, a trebuit, afară de 
program, să cânt la pian «d-a noaşce». Într-un concert, în timpul acestei improvizații, îmi vine 
în minte Marşul lui Mihai Viteazul, şi, după o cadență furtunoasă, când a apărut «Astăzi, 
fraților români, am ajuns şi noi stăpâni», a izbucnit în sală o furtună de aplauze, în mijlocul 
căreia fulgerau notele delirante ale marşului. Această atmosferă, care stăpânea concertele şi 
publicul mai ales in Banat, Lugoj, unde s-a cântat Deşteaptă-te, române! de peste 800 de 
cântăreți din 27 coruri ţărăneşti la Adunarea Generală a ASTREI în 1896, am căutat să fie 


introdusă la Societatea «Carmeny"!5. 


113 Petre Ciorogariu, răposat la Bucureşti în 1909, a activat ca dirijor al Corului „Minerva”, fiind şi autorul unor 


compoziţii muzicale de inspiraţie folclorică, reunite într-o colecţie intitulată Cântece din popor (publicată în 
Biblioteca Enciclopedică „Socec”). Volumul cuprinde cântece de stea, colinde, cântece de lume (uşoare), cântece 
de dor (doine) şi cântece voiniceşti, pe baza melodiilor culese în Banat, Ardeal, Muntenia şi Moldova 
(„Drapelul”, Lugoj, anul IX, nr. 123, 1909, p. 3). 

114 Liviu Tempea, Bandteni la temelia Societăţii Corale ,, Carmen”. Amintiri de la Arenele Romane, 1906 — Cel 
dintâi cor țărănesc din vechiul regat, înființat de un bănățean, in „Dacia”, Timişoara, anul V, nr. 18, 1943, p. 2. 
"5 Liviu Tempea, La Societatea , Carmen” — Amintiri. Mişcarea muzicală din Ardeal şi Banat acum 50 de ani, 
în „Dacia”, Timişoara, anul V, nr. 24, 1943, p. 2. 


» 

În 14 iunie 1902: la un an de la fondarea Societatii Corale ,,Carmen”, la Dumbráveni, 
localitatea în care, în urmă cu câţiva ani, L. Tempea înființase un cor mixt táránesc'””, aveau 
loc impozante serbari prilejuite de dezvelirea bustului lui Mihai Eminescu, realizat in bronz 
de sculptorul Oscar Spáthe (la initiativa lui Leon Ghika, sustinátorul ipotezel privind nasterea 
marelui poet în această comună), având ca sursă de inspiraţie o fotografie a poetului la vârsta 
de 30 de ani. Spăthe fiind influenţat, se pare, de soarta identică a sfârşitului vieţii lui 
Eminescu cu cea a lui Friedrich Nietzsche, după modelare chipul creatorului Luceafărului 
prezenta asemănări frapante cu fizionomia filozofului german, determinându-l pe epigramistul 
Cincinat Pavelescu, prezent la festivități, să-i dedice artistului plastic un catren''*. Un alt 
invitat, St. O. Iosif, a dedicat evenimentului un poem, transpus pentru cor mixt de Liviu 
Tempea!!”, interpretat după sfinţirea şi dezvelirea bustului. Dorind să ofere invitaţilor o 
surpriză, Liviu Tempea a pregătit, cu fostul său cor (preluat, după plecarea sa, de Livescu, 
notarul comunei), Rugăciune, pe versurile lui Eminescu, lucrare corală compusă special 


120 A . 
, corul urmând sa 


pentru acest eveniment (cu contribuţia elevilor celor două şcoli locale) 
cânte ascuns după nişte boscheti. În finalul festivităților, corul, instruit de L. Tempea, a 


interpretat o altă lucrare inspirată de versurile eminesciene, La arme!, în prezența unei 


116 = ee a eT are: : ht ot sE Sia e 
In amintirile sale (Liviu Tempea, Bustul lui Mihai Eminescu la Dumbrăveni, județul Botoşani, in „Dacia”, 


Timişoara, anul V, nr. 35, p. 2), L. Tempea plasează desfăşurarea evenimentului, în mod eronat, în primăvara 
anului 1901. 
17 Octavian Lazăr Cosma atribuie înfiinţarea coralei din Dumbrăveni unui oarecare Petrovici, în 1895. 
118 Gloria lui Eminescu 
Suferă de două pete, 
Poate versurile mele!? 
Sigur statua lui Spăthe!” 
119 T uceafar falnic între genii, 
Ce neamul nostru a avut, 


Mai recunoşti tu Dumbrăveni, 


Pământul sfânt ce te-a născut? [...] 


Si iată, astăzi, Dumbrăvenii 
Văd iarăşi chipul cunoscut, 

În parc, la marginea poienii, 
În schija, falnic renăscut.” 

Potrivit informaţiilor transmise de eminescologul Ion Filipciuc, după instaurarea regimului comunist 

„bustul de la Dumbrăveni a stat ascuns, până prin 1953, într-un şopron, când un tractorist i-a aplicat un baros în 
frunte, iar prin 1980, preotul satului a dus statuia la Rădăuţi şi a topit-o pentru un clopot, care bate şi astăzi peste 
sat”. 
120 Manuscrisul se află în Arhiva Bibliotecii Academiei de Muzică „Gheorghe Dima” din Cluj-Napoca, inv. 
31.755/1963. Lucrarea a fost prezentată la Lugoj, în decembrie 2005, la 103 ani de la prima audiție de la 
Dumbrăveni, în holul de marmură al Universităţii Europene „Drăgan”, în cadrul traditionalului concert de 
colinde al Corului „Ion Vidu”, sub bagheta lui Remus Taşcău, ca un omagiu adus muzicianului lugojean. 

asistente care cuprindea scriitori şi reprezentanți ai unor instituții culturale de referință: 
George Coşbuc (,,Semanatorul”), Rădulescu-Pogoneanu („Convorbiri literare”), Petre 
Grădişteanu (cu un discurs din partea Ligii Culturale, în care a amintit de „pietrele nestemate 
ce lipsesc din coroana regală română”), Cincinat Pavelescu (care a declamat o poezie 


ocazională, Pădure, ninge câteva frunze), Al. Davila, Dimitrie Anghel ş.a. 


De la inaugurarea bustului lui Eminescu din Dumbrăveni (1902) 


La arme!, piesa lui Liviu Tempea, a avut o istorie aparte. Prinţul Leon Ghika, dorind 
înlocuirea lui Deşteaptă-te, române! („care avea o melodie prea monotonă şi lipsită de 
vigoare, mai mult psalmodie religioasă”) cu un alt cântec, mai antrenant, care să exprime 
„aspiraţiile viitoare ale românilor”, i-a propus lui Tempea compoziţia lui E.-N. Mehul, Chant 
du depart (cântecul plecării la luptă al militarilor francezi, anterior imnului La Marseillaise), 
înmânându-i două transcriptii pentru voce şi pian. Tempea, găsind nepotrivit cântecul pentru 
a-l adapta versurilor eminesciene, a compus însă o melodie originală. După o lună de la 
festivitățile de la Dumbrăveni, cântecul La arme! a fost tipărit, muzica fiind atribuită însă în 
mod eronat lui Méhul. Greşeala s-a perpetuat, iar cântecul, care se dorea un imn national, a 


fost difuzat în şcoli, fiind inclus în repertoriu şi de numeroase coruri din Bucovina şi 

Transilvania. Dupa plecarea lui Tempea din Dumbraveni, corul a fost preluat de un oarecare 
Victor Popărăscu (originar din Caracal), ales ulterior primar, care şi-a atribuit compunerea 
cântecului, sustinandu-si chiar şi examenul de definitivat în învăţământ ca autor al acestei 
piese corale (episod relatat lui Tempea de A. Civillo, profesor la Conservatorul din laşi). Mai 
târziu, acest Popărăscu a ajuns profesor de canto la Caracal, iar după moarte localnicii i-au 
ridicat un bust, considerându-l un adevărat rapsod naţional, poate şi ca o recunoaştere a 
participării sale, în fruntea coralei din Dumbrăveni, la Festivalul Coral prilejuit de Expoziţia 
Generală Jubiliară din 1906 de la Bucureşti ?!. 

lată cum descrie muzicianul lugojean emotionanta reîntâlnire, în Capitală, cu foştii săi 
corişti din Dumbrăveni: „M-am pomenit înconjurat de copiii corului țărănesc din 
Dumbrăveni, jud. Botoşani, făcut de mine, cari, văzându-mă, au venit la mine, întinzându-mi 
mâinile şi dându-mi «bună ziua» [...], între [Nicolae] Iorga şi Aurel C. Popovici. Le-am spus 
că sunt copiii corului țărănesc, cel dintâi din vechiul regat, format de mine. Aşa s-a făcut şi 
această înfrățire țărănească între cei din Ardeal şi Banat şi cei din ţara veche. M-am dus între 
ei, unde [i-Jam întâlnit şi pe cei mari, Bata Patrachi, Florescu, Ignatescu, Stirbu, Gălan, Mihai 
Andruşcă. A fost o bucurie mare revederea, la care a luat parte şi conul Teodor Ghica, care 
întâmplător era în Arene. A fost nostimă întâlnirea cu Gh. Dima, care trecuse pe acolo. L-am 
oprit, să-i prezint corul. [I-]am întrebat pe copii: «Voi ştiţi cine a facut Hai în horă? [...]. 
Uite, boieru ăsta a făcut cántecul!»'?. Se uitau nedumeriti la Gh. Dima, care râdea cu plăcere. 
Cei mari mi-au povestit că, plimbându-se prin expoziţie, mă căutau cu ochii şi, unde vedeau 
câte o figură asemănătoare, se repezeau cu toții [...]. Am fost mişcat de această dragoste şi 
încredere ce am reuşit să-mi câştig în aceste suflete curate. Cea mai mare răsplată ce aş fi 
putut să râvnesc”!%. 

L. Tempea a susținut acompaniamentul pianistic în cadrul concertelor Societăţii Corale 
„Carmen”, prezentate la Bucureşti în 26 mai 1905 şi 7 mai 1906, fiind unul din principalii 
promotori ai turneului efectuat, în 1905, în Banat şi Ardeal de corala dirijată de D. G. 
124 


Kiriac “^. La Lugoj, Societatea Corală ,Carmen” a concertat in 7/20 august 1905, in sala 


Hotelului „Concordia”, beneficiind de acompaniamentul lui Liviu Tempea. Principalele 


2! Liviu Tempea, „La arme!” de Mihai Eminescu, în „Dacia”, Timişoara, anul V, nr. 41, 1943, p. 2. 


12 Cântecul lui Gheorghe Dima, Hai în horă, scris pentru cor mixt, pe versuri de Vasile Alecsandri, a fost 
interpretat în primă audiție la Sibiu, în 1884. 

12 Liviu Tempea, Bánáfeni la temelia Societății Corale „Carmen ”. Amintiri de la Arenele Romane, 1906 — Cel 
dintâi cor țărănesc din vechiul regat, înființat de un bănățean, în „Dacia”, Timişoara, anul V, nr. 18, 1943, p. 2. 
124 Aurel Millea, Liviu Ti empea, în „Muzica”, Bucureşti, anul X, nr. 2, 1960, pp. 35-37. 

secvenţe ale turneului coralei din capitala Regatului Român au fost înfăţişate in „Drapelul”, 
Lugoj, V, 89, 1905 (p. 2, publicarea textelor cântecelor coralei bucureştene, respectiv p. 4, 
programul detaliat al concertului), V, 90, 1905, 2 (programul festivităților din zilele de 19, 20, 
21 şi 22 august), V, 91, 1905, 3 (o cronologie a principalelor momente ale turneului), şi V, 92, 
1905, 3: festivitatea primirii la gară, în 6/19 august 1905, cu un discurs de întâmpinare rostit 
de George Dobrin, preşedintele Reuniunii Române de Cântări şi Muzică, şi de răspuns din 
partea lui Grigore Teodossiu, vicepreşedintele Societăţii Corale „Carmen”, rugăciunea 
comună la biserica greco-orientală (în acordurile intonate de Reuniunea Română de Cântări şi 
Muzică), participarea ambelor corale la serviciul divin în ziua de duminică, 7/20 august, 
vizitarea Gimnaziului de Stat lugojean şi a Fabricii de mătase naturală, excursia din Dealul 
Viilor. A fost prezent la Lugoj şi prințul Leon Ghika (în 20 şi 21 august), preşedintele 
Societăţii Corale „Carmen”. După concert a urmat o petrecere dansantá, unde a cântat şi corul 
din comuna limitrofă Hodoş (dirijor: Mihai G. Crăciun), iar I. Harambasa, în numele 
Societăţii „Tinerimea Română”, a dăruit coralei bucureştene o cunună de lauri împodobită cu 
o panglică tricoloră. În „Drapelul”, Lugoj, V, 93, 1905, 2-3, Ion Vidu a semnat o amplă 


, 


cronică a concertului (Concertul , Carmen” în Lugoj. Recenziune), iar P. Locusteanu, in 
„Drapelul”, Lugoj, V, 97, 1905, V, 98, 1905, 1-2, şi V, 99, 1905, şi-a publicat impresiile din 
turneul bănăţean (,, Carmen” la Lugoj. Excursiunea Societăţii Corale , Carmen” peste munți. 
Note si impresii, articol preluat din nr. 6.089 al ziarului bucurestean ,,Vointa nationalá”), 
oferindu-ne o inedită descriere a Lugojului, „un oras mare, frumos, nu deopotrivă împodobit, 
dar de o curăţenie exemplară”, retinánd, în acelaşi timp, şi detalii privind numărul populaţiei 
(7-10.000 de locuitori), structura etnică şi confesională (5.000 de români, 2.000 de maghiari, 
evrei, şvabi etc., aproape 1.000 de credincioşi greco-catolici), comerţul (care era dominat de 
negustorii evrei), industria (Tesátoria de mătase, al cărei acţionar majoritar era dr. Titus 
Haţeg), sistemul bancar (băncile de credit şi economii „Lugojana”, dir. G. Popovici, 
„Poporul”, dir. loan Boroş, şi Banca Agricolă) şi învăţământul (Gimnaziul maghiar, dotat cu 
un bogat muzeu de ştiinţe naturale). Interesante sunt şi aprecierile privind fizionomia, 
caracterul şi comportamentul locuitorilor, ale căror obiceiuri „sunt aspre, dar sănătoase”, 
lugojencele fiind „gospodine de mâna întâi, sănătoase şi frumoase, cum în puţine ţinuturi 
româneşti se găsesc”, curăţenia caselor şi hrana substanţială păstrându-le „o frumuseţe plină 
de viata, nu anemicá şi bolnăvicioasă ca a celor mai multe tárance şi mai ales orăşence din 


România”. 

De la Lugoj, muzicienii bucuresteni s-au indreptat spre Sibiu, pentru a lua parte la 
manifestările organizate din ,,incidentul” Adunării Generale a ASTREI, între care si 
inaugurarea Muzeului Asociaţiei. Entuziasmati de primirea făcută, membrii comitetului 
Societăţii Corale ,Carmen” au expediat o scrisoare de mulțumire Reuniunii Române de 
Cântări şi Muzică, epistola, semnată de Leon Ghika (preşedinte) şi Petrescu-Sadea (secretar), 
fiind adresată lui G. Dobrin, preşedintele Reuniunii lugojene. O scrisoare de răspuns, 
expediată lui D. G. Kiriac, a fost semnată de G. Dobrin şi Cornel Jurca, secretarul 
Reuniunii 95. 

Tempea a activat episodic la Sibiu în fruntea Reuniunii Române de Cântări şi Muzică 
(dirijate, până în 1899, de Gheorghe Dima), succedându-i lui Augustin Bena, dar şi ca 
profesor la Şcoala de Fete a ASTREI. A debutat în fruntea coralei sibiene, în calitate de 
dirijor, dar şi pianist-concertist, în 13 octombrie 1909, prezentându-şi propria compoziţie, 
Rugăciune, pe versurile lui Mihai Eminescu, precum şi lucrări de Huber, Dima, Wagner (duet 
din Olandezul zburător, solişti: V. Triteanu şi O. Mureşianu) şi D. Popovici-Bayreuth, iar ca 
pianist, Serile Vienei de Schubert-Liszt si Variatiuni româneşti de Scarlatescu'*®. Cu prilejul 
desfăşurării serbărilor ASTREI la Sibiu, în noiembrie 1909, a prezentat controversata sa 
compoziţie La arme! După concert a purtat un amuzant dialog cu învățătorul I. Crişan, 
dirijorul corului mixt țărănesc din Sălişte: 

„— Domnule Tempea, nu-i urât La arme! al dumitale, dar eu îl cânt pe cel adevărat! 

— Da? Şi de cine-i? 

— De un bucovinean, unul Meahul! [sic!]”!?”. 

Pentru a-l lămuri asupra adevăratului autor al cântecului, Tempea l-a prezentat pe 
învățătorul Crişan lui Octavian Goga, Octavian C. Tăslăuanu şi Tiberiu Brediceanu, care 
asistaseră la festivitățile ASTREI şi care cunoşteau adevărata istorie a cântecului. La Sibiu, 
Tempea a cucerit auditoriul şi prin intervenţia sa solistică, confirmând reputația sa de pianist 


virtuoz'?, 


ny, „Drapelul”, Lugoj, anul V, nr. 109, 1905, p. 2. 

126 Octavian Lazăr Cosma, Festivalul coral din 1906 de la Bucureşti, în Hronicul Muzicii Românești, vol. V, 
Editura Muzicală, Bucuresti, 1983, p. 256. 

127 Liviu Tempea, „La arme!” de Mihai Eminescu, în „Dacia”, Timisoara, anul V, nr. 41, p. 2. Un marş omonim, 
pentru cor mixt şi pian (orchestra), pe versuri de St. O. Iosif, a fost compus de Alfonso Castaldi în 1913. 

128 Serbările ,, Tribunei”. Raport special, în „Drapelul”, Lugoj, anul IX, nr. 124, 1909, p. 2-3. 

La 1 iulie (stil vechi) 1914, în sala festivă a ASTREI din Sibiu s-a desfăşurat o serbare 
comemorativă dedicată lui Mihai Eminescu la împlinirea a 25 de ani de la săvârşirea sa. După 
evocarea personalităţii poetului (O. C. Tăslăuanu şi O. Goga) şi un recital liric, Corul 
ASTREI, dirijat de I. Crişan, a interpretat mai multe opusuri, între care şi două creaţii semnate 
de Tempea, Rugăciune şi Marş, sumele rezultate din contribuţii fiind destinate ridicării unui 
bust al poetului'”’. 

Dupa Unire, Tempea a facut parte, in calitate de profesor de pian auxiliar, din primul 
corp didactic al Conservatorului de Muzică şi Artă Dramatică din Cluj, instituţie fondată de 
Tiberiu Brediceanu in 1919 (inaugurată oficial la 28 martie 1920), alături de o pleiadă de mari 
muzicieni: Ana Voileanu (pian), lonel Crisianu (canto), Hermann Klee (teorie-solfegiu, 
armonie şi citire de partituri), Gheorghe Dima (solfegiu şi cor), Augustin Bena şi Tiberiu 
Brediceanu. Printre studenţii săi de marcă s-au aflat Sabin V. Drăgoi şi lugojeanul Zeno 
Vancea, care-i va păstra o vie amintire: „În afară de Ana Voileanu, am mai studiat pianul şi cu 
Liviu Tempea, pianist originar din Lugoj. Bunicul lui [tatăl sau, Iosif Tempea] făcuse prima 
gramatică româno-latină, din care am învăţat şi eu prima ortografie românească. Liviu 
Tempea a fost un excelent pianist şi un bun compozitor. A fost primul care a aranjat pentru 
pian melodii de dansuri populare din Banat. Au fost şi tipărite, dar cu timpul au fost uitate”. 

Începând cu anul 1940 este prezent la Timişoara, unde desfăşoară o importantă 
activitate artistică la cele două mari instituţii de cultură clujene refugiate în capitala Banatului 
după Dictatul de la Viena, Opera Română şi Conservatorul de Muzică şi Artă Dramatică. 

A fost un virtuoz al pianului, un neîntrecut improvizator, punându-și talentul în slujba 
muzicii româneşti de inspiraţie folclorică, fiind, în acest sens, un vrednic continuator al 
aspirațiilor predecesorilor săi, Ştefan Perianu şi Sofia Vlad-Rădulescu (mama lui Victor Vlad 
Delamarina), pionieri ai prelucrării instrumentale culte a melosului de sorginte populară: 
„Trebuie să subliniez numele pianistului Liviu Tempea, originar din Lugoj, fost profesor la 
Academia Regală de Muzică din Cluj. Este incontestabil că d. Liviu Tempea a fost primul 
talent bănățean care a dat importanța cuvenită improvizatiei muzicii româneşti. Dotat cu un 
real talent muzical, fiind şi un excelent pianist, d. Tempea a ştiut să interpreteze în mod 
impresionant dansurile şi cântecele autohtone din Banat. Usurinta prin care evidenția cea mai 


dificilă melodie, apoi acompaniamentul, de un autentic spirit improvizator, ne-au redat câteva 


12 Comemorarea lui Eminescu în Sibiu, in „Drapelul”, Lugoj, anul XIV, nr. 69, 1914, p.3. 
150 Martha Popovici, Convorbiri cu Zeno Vancea, Editura Muzicalá, Bucuresti, 1985, p. 76. 

perle de muzică bănăţeană. Ce păcat că aceste interpretări nu sunt nici astăzi pe plăci de 
patefon”!5l. 

La Cluj, Tempea s-a afirmat ca unul dintre cei mai apreciați pianisti-acompaniatori în 
concertele de muzică vocală: „În afară de Opera Română, iubitorii de muzică au putut asista 
la un concert unde s-a făcut bine muzică aleasă: concertul basului Petre Marcu, dat cu 
concursul drei Ana Rozsa. S-a cântat din Mozart, Verdi, Schubert, Rossini, Dima, Brediceanu 
etc. [...] Acompaniamentul dlui Tempea ne-a făcut să regretăm că-l vedem atât de rar la pian 
în fata publicului” („Societatea de mâine”, Cluj, II, 7, 1925, 114). A evoluat în calitate de 
acompaniator şi la Lugoj, colaborând cu artiştii lirici Grigore Teodorescu (bariton) şi 
Mihăilescu (tenor), solişti ai Operei Române din Bucureşti, în 4 octombrie 1919, pe scena 
Teatrului Orăşenesc, şi cu Traian Grozăvescu, pe aceeaşi scenă, în 12 octombrie 1919, într-un 
recital care a beneficiat de concursul Muzicii Militare. Talentul de acompaniator al lui 
Tempea, dar şi intervenţiile sale solistice au trezit admiraţia cronicarului: „Între cântările 
D.[omniei] Sale, ne-a fermecat d. Liviu Tempea cu piese de pian, compoziţii proprii, tesute pe 
motive cunoscute populare, cu strălucite variaţii artistice, interpretate de însăşi autorul, cu o 
vervă de foc şi o tehnică uimitoare. Mai rar atâta temperament şi artă împreună. Agilitatea 
degetelor este atât de bravuroasă, că, intorcándu-ti privirea de la pian, savurând numai cu 
auzul strălucita virtuozitate a dlui Tempea, ai senzația că tonurile ce picură ca mărgelele sunt 
triluri de privighetoare. Publicul, insufletit la culme, [l-]a sărbătorit pe d. Tempea, încă fiul 
Lugojului, cu ovatii, aclamări, făcându-l sá se deie, pe deasupra, încă câteva mărgăritare 
muzicale” („Drapelul”, Lugoj, XIX, 111, 1919, 3: Concertul Grozávescu). 

Despre arta interpretativă a lui Tempea s-a pronunţat admirativ şi Tiberiu Brediceanu, 
într-o scrisoare adresată lui Aurel E. Peteanu: „Liviu Tempea, profesorul din Cluj: neîntrecut 
interpret la pian al unor dansuri bánátenesti din repertoriul vestitului lăutar român Nica lancu- 
Iancovici, o mândrie a Lugojului”. Iosif Popescu, vechi corist al Reuniunii Române de 
Cântări şi Muzică (începând cu anul 1907, pe vremea cand era copil), a fost martorul unor 
momente improvizatorice, cu prilejul participării lui Tempea la repetițiile corului: „Îmi 
amintesc şi eu, din perioada în care cântam în corul lui Vidu ca altist [copiii interpretau vocile 
feminine], iar apoi, ca tenor, că Liviu Tempea, pe când dirija încă lon Vidu, venea la Lugoj în 


fiecare an şi participa la repetițiile corului, care urma să-i cânte o compoziţie, Neamurile 


151 Filaret Barbu, Portativ bănățean, Cu o prefaţă de C. Miu-Lerca, Tipografia Matei Marianov, Lugoj, 1942, p. 
49; cf. Zeno Vancea, Creaţia muzicală românească, sec. XIX-XX, vol. 1, Editura Muzicală a Uniunii 


Compozitorilor, Bucureşti, 1968, pp. 188-189. 


152 Toan Stratan, Dor de frați. Epistolar lugojean, Editura Facla, Timişoara, 1977, pp. 126-127. 

toate. Liviu Tempea se aşeza în fata pianului şi, plimband degetele pe clapele clavirului, făcea 


fel de fel de improvizații”. 


LITURGHIA 


SFÂNTULUI IOAN GURÁ-de-AUR 


compusă pentru cor mixt 


după melodiile vechi bisericești, notate de păr. 
DUMITRU CUNTANU, fost profesor de muzică 
bisericească la Seminarul „ANDREIAN“ din Sibiu 
de 
LIVIU TEMPEA 
profesor la Academia de muzică și artă dramatică din Cluj. 


Ediţia L 


Proprietatea compozitorului. — Toate drepturile rezervate. — 
Fiecare exemplar poartă semnătura autografá a autorului. 


Cluj, lunie 1933. 


Preţul: Lei 200° 


Scrisă de: Beniamin Ardelean. 


Lito Schildkraut, Cluj, Str. Reg. Maria 18. 


În domeniul compoziţiei a fost un autodidact, manifestând predilectie pentru genurile 
miniaturale: lieduri şi creaţii corale de factură laică (Mi-a trimis bádita dor, Páráiasul, 
Mândra mea de astă-vară, Trecui valea) şi religioasă, reprezentate de pricesne şi prelucrări 
după melodii de strană (Axionul adormirei, Spre Tine, Doamne, am nădăjduit). În opinia lui 
Zeno Vancea, a fost „unul dintre puţinii compozitori cari, acum 30-40 de ani, au avut deja o 
viziune clară în privinţa unei muzici culte româneşti”!**. Ca suport literar al pieselor sale de 


factură vocală a utilizat versuri din creaţia lui O. Goga (Lună, lună), G. Coşbuc (Cântec de 


133 Tosif Popescu, Amintiri despre muzicianul Liviu Tempea, în „Orizont”, Timişoara, anul XXXV, nr. 23 (241), 
1972, p. 5. 


154 Zeno Vancea, Muzica corală bisericească la români. Studiu critic, Editura Mentor, Timişoara [1944], p. 64. 

leagăn), M. Eminescu, St. O. Iosif şi I. Popovici-Banateanul (La groapă). Capodopera sa, 
Liturghia Sfântului loan Gură de Aur (Lito Schildkraut, Cluj, 1933), scrisă pentru cor mixt a 
cappella, dedicată Preasfintitului Arhiereu Nicolae Ivan, primul episcop al nou-infiintatei 
eparhii a Vadului, Feleacului şi Clujului, şi lui Andrei Baron de Şaguna, compusă în stil 
polifonic linear, poartă amprenta unui evident meşteşug contrapunctic. Temele Liturghiei sunt 
inspirate din vechi melodii de strană culese şi notate de părintele Dimitrie Cuntanu, fost 
profesor de cântare bisericească la Seminarul Arhidiecezan „Andreian” din Sibiu. Alături de 
cele două Axioane, Liturghia se constituie într-o „adevărată perlă a repertoriului nostru 
bisericesc”, prezentând afinități cu stilul lui Kiriac, în acest sens Tempea putând fi considerat 
un reprezentant al şcolii componistice a lui Kiriac în Transilvania'*’. Lucrările sale pianistice, 
putin cunoscute şi cântate astăzi (Dansul ielelor, Dor de ţară, dans fantezie pentru pian solo, 
Haiduceasca, Máruntica şi Sub fagi), inspirate din melodica dansurilor populare bánátene, 
strălucesc prin culoare şi vivacitate, compozitorul exploatând cu profesionalism resursele 
tehnice ale pianului. Între creaţiile minore, care au marcat începutul activității sale 
componistice din perioada studenției, poate fi menţionat acompaniamentul monologului Nita 
Panjen, compus de Coriolan Brediceanu. A fost unul dintre cei dintâi muzicieni profesionişti 
bănăţeni, personalitatea sa punându-şi amprenta pe evoluţia muzicii culte româneşti în prima 
jumătate a secolului XX. Moştenirea sa componistică, nu îndeajuns analizată şi cântată, ar 
putea oferi date inedite privind specificitatea cântării cultice banatene de filiatie bizantină, 
detaliind aspecte semnificative ale procesului de tranziţie de la manifestările muzicale 
diletante la profesionalizarea actului interpretativ şi componistic din acest areal cultural. 

O activitate mai putin cunoscută este aceea de cronicar muzical, manifestată în 
principalele gazete clujene. Fidel auditor al principalelor evenimente muzicale din Cluj, 
Tempea a publicat competente cronici în „România”, nr. 36 din 19 VI 1920 (,, Traviata” de G. 
Verdi) şi nr. 52 din 26 VI 1920 (Concertul simfonic sub conducerea maestrului Georgescu); 
„Înfrăţirea”, nr. 80 din 14 XI 1920 (Deschiderea stagiunii Operei Române din Cluj. Primul 
concert simfonic al Orchestrei Operei Române din Cluj), nr. 98 din 8 XII 1920 
(„Faust "/Margareta de Gounod), nr. 104 din 15 XII 1920 (Opera Română. 
,Faust”/Margareta de Gounod, dublat cu dşoara Nestorescu şi dnii D. Arin şi Apostolescu), 
nr. 110 din 22 XII 1920 (Comemorarea lui Beethoven la Conservator şi Operă. Reluarea 
„Aidei ””), nr. 117 din 30 XII 1920 (Madama Butterfly), nr. 122 din 5 I 1921 (Concert simfonic 


sub conducerea dlui Jean Bobescu). 


135 Ibidem. 

Liviu Tempea a trecut la cele veşnice la Cluj, in 26 iunie 1946, la un an dupa 
întoarcerea sa din refugiul timişorean şi reluarea activităţii didactice universitare, lăsând 
posterităţii suficiente împliniri artistice, argumente certe pentru a fi inclus la loc de cinste în 
istoria muzicii româneşti. Prin episodica sa prezență la Dumbrăveni, ca invitat al prințului 
Leon Ghika, a dăruit Bucovinei una dintre primele corale mixte ţărăneşti. A reflectat, în 
amintirile sale, memorabilele secvenţe ale festivităților prilejuite de dezvelirea bustului lui 
Eminescu, la Dumbrăveni, în 1902, oferind istoricilor literari, dar şi muzicologilor pagini 


semnificative pentru reconstituirea peisajului cultural al începutului de veac XX. 

